4. ΑΝΑΓΚΑΣΤΙΚΟΣ ΝΟΜΟΣ της 19/20 Νοεμ. 1935 (ΦΕΚ Α΄ 573) Περί τροποποιήσεως και συμπληρώσεως των Νόμ. 5439 κωδικοποιηθέντος δια του από 2 Σεπτ. 1932 Δ/τος και 5889 περί Ενοριακών Ναών και εφημερίων και Ταμείου Αποδοχών και Ασφαλίσεως Κλήρου της Ελλάδος. Άρθρ.17.Υπάλληλοι του ΤΑΚΕ μετά διετή ευδόκιμον υπηρεσίαν εν τω αυτώ βαθμώ δύνανται να προαχθώσιν εις τον ανώτερον βαθμόν εκείνου ον κατέχουσι εφ’ όσον υπάρχει αντίστοιχος οργανική θέσις δια Β.Δ./τος μετά πρότασιν του Δ. Συμβουλίου ΤΑΚΕ. Εις την ανωτέρω διάταξιν υπάγονται και οι εκ των υπαλλήλων του ΤΑΚΕ οι συμπληρώσαντες κατά την ισχύν του παρόντος υπερτριετή ευδόκιμον υπηρεσίαν εν τω αυτώ βαθμώ. Οι κατά την ισχύν του παρόντος διατελούντες Τμηματάρχαι Α΄ Τάξεως και συμπληρώσαντες διετή ευδόκιμον υπηρεσίαν εν τω βαθμώ τούτω προάγονται εις τον ανώτερον βαθμόν του Διευθυντού Β΄ τάξεως δια Β.Δ/τος μετά πρότασιν του Δ. Συμβουλίου. Δια τας λοιπάς διατάξεις βλ. ανωτ. σελ. 55. 